«Ժամանակ» թերթի ուշադրության կենտրոնում եւս ներքաղաքական հարցերն են. - «Գուցե դեռեւս շանս կա, որ ԲՀԿ-ն գլխավորի այնպիսի մեկը, որը կարողանա այդ կուսակցությունը դուրս բերել ՀՀԿ ոտքերի տակից։ Շատերը, հավանաբար, նկատի կունենան Ռոբերտ Քոչարյանին։ Ինչո՞ւ ոչ։ Նախ` այդպես Քոչարյանը դուրս կգա ստվերից եւ կհայտնվի հասարակության աչքի առաջ, եւ այդժամ թող անի` ինչ կարող է, ոչ թե ստվերից, ինտրիգներով եւ խարդավանքներով, որոնք քայքայիչ ազդեցություն են ունենում ընդհանուր քաղաքական պրոցեսների համար։ Գագիկ Ծառուկյանին մնում է իր սխալն ուղղելու երեւի թե այդ մի տարբերակը, այլապես իշխանության վերարտադրության հերթական ակտի գլխավոր պատասխանատուն բարոյահոգեբանական առումով այս անգամ դառնում է նա։ 2008 թվականին այդ պատասխանատուն դարձավ Արթուր Բաղդասարյանը»։